בשנת 1981, חזר המועדון לפסגת הכדורגל האנגלי, כשהצליח לשבור את הבצורת ולזכות באליפות אנגליה וקבעה את שיא התקופות בין שתי אליפויות, 71 שנה (שיא שנשבר כאשר בלקבורן זכתה ב-1995, 81 שנה מאז הפעם האחרונה שראתה אליפות), וב-1982 אף זכתה הקבוצה בליגת האלופות אחרי ניצחון במשחק הגמר על באיירן מינכן ברוטרדם (תוך שהקבוצה מחליפה בדרך את סאנדרס, שהסתכסך עם היושב ראש, בטוני בארטון - שניהל את המשחק ב0–1 ההיסטורי על מינכן). לאחר מכן זכה המועדון גם בסופר קאפ האירופי אחרי שניצח 1–3 את ברצלונה בסיכום שני משחקים, מה שסימן את נקודת השיא עבור המועדון שהצליח תוך מספר שנים להגיע מהליגה השלישית באנגליה לצמרת הכדורגל האירופי. מכאן חלה ירידה במעמדו של המועדון, שירד לליגה השנייה פעם נוספת ב-1987. בעונת 1989/1990 חזר המועדון לליגה הראשונה תחת הדרכתו של המאמן גרהאם טיילור מהמקום השני.